**JEŽIBABY**

Milan Lasica

V jednom lese na Polabí

bývajú tri ježibaby

ktoré sa ta presídlili od Váhu

Kto chce vojsť do toho lesa

ježibabám nevyhne sa

To musí mať mimoriadnu odvahu

Musí dávať pozor aby

aby ho tie ježibaby

ako dezert po večeri nezjedli

ježibaby sú vždy hladné

pochrúmali by ho riadne

aj keby bol absolútne nejedlý

Chystajú si nové háby

tie tri hladné ježibaby

ako keby išli na módnu prehliadku

Prikryli si hlavy čímsi

obliekli si staré džínsy

a šetria na ojazdenú fiatku

Jedna ľudí do tmy vábi

ostatné dve ježibaby

zmietajú sa v neustálom napätí

Hvízdajú si vrtké rytmy

a číhajú kdesi v prítmí

kto im na tú habaďúru naletí

Či sa nájde niekto slabý

koho si tie ježibaby

podvečermi ugrilujú na ražni

našiel sa len jeden občan i

stý Jano Bobáč z Kopčian

ale ten bol nečakane odvážny

Nemal ruky ale laby

a tak všetky ježibaby

museli sa cítiť veľmi skrúšene

A radšej hneď zmizli z lesa

takže deti nebojte sa

v Polabí sú ježibaby zrušené

Bombo rombo rombo bombo

**PYŠNÁ PRINCEZNÁ -** Milan Lasica

Uhádnite kto so čo som

som princezná s dlhým nosom

s takým dlhým ako sloní chobot

narástol mi počas voľných sobôt

a keď prišla nedeľa

bol tri metre od tela

Ach keby sa našiel ktosi

kto by za mnou môj nos nosil

veď je dlhý ako chobot sloní

hádam ani štyri páry koní

neutiahli by ten nos

celkom súci na vývoz

je to trest za moju pýchu

teraz nedajbože kýchnuť

ani na slnku byť ani v chládku

a ak by som mala dostať nádchu

tak sa za nos obesím

niekde v našom polesí

z toho plynie poučenie

venované každej žene

Ak vás opanuje lacná pýcha

verte, že sa potom ťažko dýcha

to vám radí od Brezna

dlhonohá princezná